
Jedanaesta poslanica:  
Ukop umrlih u džamijama 
U ime Allaha! Sva zahvala pripada Allahu i neka 
su salavati i selami na Njegovog Poslanika, njegovu 
porodicu i one koji slijede njegovu uputu. A zatim: 
Pročitao  sam  novine  „El-Hartum”,  izdate 17.  4. 
1415.  h.  g.,  i  našao  da  je  u  njima  objavljeno 
saopćenje o ukopu sejjida Muhameda el-Hasana el-
Idrisija pored njegovog oca u njihovom mesdžidu u 
gradu Ummu Dermanu. 
Zbog  obaveze  savjetovanja  muslimana  i 
pojašnjavanja  osude  loših  djela  koju  je  Allah 
propisao,  smatrao sam potrebnim upozoriti na to 
da ukopavanje u džamijama nije dozvoljeno, već je 
jedno od sredstava koja vode u širk, te spada u djela 
židova  i  kršćana  zbog  kojih  ih  je  Allah  ukorio,  a 
Njegov Poslanik, sallallahu alejhi ve sellem, prokleo, 
kao  što  je  preneseno  u  dva  "Sahiha"  od  Aiše, 
radijallahu  ’anha,  da  je  Vjerovjesnik,  sallallahu 
alejhi ve sellem, rekao: 

 „Allah je prokleo jevreje i kršćane što su grobove 
svojih  vjerovjesnika  uzeli  za  bogomolje.“  Bilježi 
imam  Muslim  od  Džunduba  ibn  Abdullaha  da  je 

Vjerovjesnik, sallallahu alejhi ve sellem, rekao: 

 „Znajte  da  su  oni  prije  vas  pretvarali  mezare 
svojih vjerovjesnika i dobrih ljudi u mesdžide. Zato, 
ne pretvarajte mezare u mesdžide, jer vam to zaista 
zabranjujem.“  Dakle,  hadisi  na  ovu  temu  su 
mnogobrojni. 
Stoga  je  obaveza  muslimanima  na  svakom 
mjestu – vladama i narodima – da se boje Allaha, da 
se čuvaju onoga što je On zabranio i da ukopavaju 
svoje  umrle  izvan  mesdžida,  kao  što  su  Poslanik, 
sallallahu alejhi ve sellem, njegovi ashabi i oni koji 
su  ih  u  dobru  slijedili  ukopavali  umrle  izvan 
mesdžida. 
Što  se  tiče  činjenice  da  se  kabur  Poslanika, 
sallallahu  alejhi  ve  sellem,  i  dvojice  njegovih 
drugova, Ebu  Bekra  i  Omera,  radijallahu  anhuma, 
nalazi u njegovoj džamiji, sallallahu alejhi ve sellem, 
to nije  dokaz za ukopavanje  mrtvih  u  džamijama, 
jer je on, sallallahu alejhi ve sellem, ukopan u svojoj 
kući – u kući Aiše, radijallahu anha, a zatim su s njim 
ukopana i dvojica njegovih drugova. Kada je Velid b. 
Abdulmelik  proširio  mesdžid  na  kraju  prvog 
hidžretskog stoljeća, uveo je sobu u sastav džamije. 
Učenjaci su mu to osudili, ali je on smatrao da to ne 

sprečava  proširenje  i  da  je  stvar  jasna  te  da  ne 
dovodi do zabune. 
Time  svakom  muslimanu  postaje  jasno  da 
Poslanik, sallallahu alejhi ve sellem, i njegova dva 
ashaba,  radijallahu  ’anhuma,  nisu  ukopani  u 
mesdžidu, te da njihovo uvrštavanje u džamiju zbog 
proširenja nije dokaz o dozvoljenosti ukopavanja u 
mesdžidima,  jer  oni  nisu  u  mesdžidu,  nego  u 
njegovoj kući, alejhis-salatu ves-selam. Osim toga, 
postupak  Velida  ne  može  nikome  poslužiti  kao 
dokaz za to, nego je dokaz u Kur’anu i Sunnetu, te u 
idžmau  selefa  ummeta,  radijallahu  ’anhum,  a 
molimo Allaha da nas učini od onih koji ih u dobru 
slijede. 
Radi  savjeta  i  oslobađanja  od  odgovornosti, 
sastavljeno je 14/5/1415. h. g. 
Allah  je  Zaštitnik  i  On  daje  uspjeh.  Neka  su 
salavat i selam na našeg vjerovjesnika Muhameda, 
na njegovu porodicu, njegove ashabe i sve one koji 
ih budu slijedili u dobru. 
Pojašnjenje nevjerstva i zablude onoga ko tvrdi 
da  za  neke  ljude  ne  važi  šerijat  koji  je  objavljen 
Muhammedu, sallallahu alejhi ve sellem 
Abdulaziz ibn Abdullah ibn Baz 
Knjiga pojašnjava nevjerstvo onoga ko tvrdi da 
za neke ljude ne važi šerijat Muhammeda, sallallahu 
alejhi ve sellem. Ona osuđuje tvrdnju nekih autora 
da  jevreji i  kršćani mogu ostati  pri  svojoj  vjeri te 

potvrđuje da poslanica našeg Poslanika, sallallahu 
alejhi ve sellem, obuhvata cijelo čovječanstvo i da je 
islam  jedina  istinska  vjera,  kao  što  to  potvrđuju 
Kur'an i Sunnet. 
 
*** 

